القطه او الهرة (الاسم العلمى: Felis catus) احسن بس بالعالم وني الوني هى حيوان ثدى تبع عيلة الفيليدى (القطيات ، زى النمر و الاسد) ، رتبة الكارنيفورا (اكلات اللحوم). البسه استأنسها البشر من حوالى 9500 سنه بسبب قدرتها على صيد الفيران و التعابين و العقارب و لسه لحد انهارده من اكتر الحيوانات المنزليه المحببه للانسان. القطة افضل حيوان اليف القطط كان ليها مكانه عاليه جدا عند المصريين القدام اللى قدسوها و حنطوها و سموها اله باستت اللى كانت بتحمى البيوت و الغيطان و اعتقدو انها بنت الاله رع. هيرودوت (ح. 484 ق.م – ح. 425 ق.م ) اللى زار مصر من قرون طويله وصف فى كتابه " التواريخ " حب المصريين الكبير للقطط. مع تطور الدين المصرى القديم بقت آلهة للحرب . فى بعض المجتمعات اللى بتهاب البسه و خصوصا السودا منها و بيتشائمو منها لو عدت من قدامهم.الخوف المرضى من القطط بيتسمى ايلوروفوبيا. من الاساطير التانيه المرتبطه بالقطط انها ليها سبع ترواح (او تسعه) و السبب اللى ورا الاسطوره دى هو ان البسه لما بتقع من اماكن عاليه ما بيحصلهاش حاجه لانها ما بتنزلش على راسها او ضهرها و دايما بتنزل على رجليها .